**Par līdzfinansējumu pašvaldībām** 50% apmērā no izdevumiem mājokļa pabalstam,

kas tiek uzrādīti **EKK 6270 un EKK 6360** atbilstoši

Ministru kabineta 2005.gada 27.decembra noteikumos Nr.1031 “*Noteikumi par budžetu izdevumu klasifikāciju atbilstoši ekonomiskajām kategorijām*” noteiktajam.

|  |  |
| --- | --- |
| 6270 | Mājokļa pabalsts naudā |
|  | **Kodā 6270 uzskaita:**  Mājsaimniecībām, kuru materiālie resursi izvērtēti, izmaksāto mājokļa pabalstu, tai skaitā arī kurināmā iegādes apmaksai |
| 6360 | Mājokļa pabalsts natūrā |
|  | **Kodā 6360 uzskaita:**  Apsaimniekotājam vai komunālo pakalpojumu sniedzējam pārskaitīto mājokļa pabalstu, kas piešķirts mājsaimniecībai, kuras materiālie resursi izvērtēti, tai skaitā arī pārskaitījumu kurināmā piegādātājam |

**EKK 6270** un **EKK 6360** uzskaita mājokļa pabalstu, kas piešķirts atbilstoši:

1. *Sociālo pakalpojumu un sociālās palīdzības likuma* 35.panta trešajā un ceturtajā daļā un 36.panta piektajā daļā noteiktajam;
2. *Covid-19 infekcijas izplatības seku pārvarēšanas likuma* 77.panta pirmajā daļā noteiktajam;
3. *Energoresursu cenu ārkārtēja pieauguma samazinājuma pasākumu likuma* 13.pantā noteiktajam;
4. Ministru kabineta 2020.gada 17.decembra noteikumos Nr.809 “*Noteikumi par mājsaimniecības materiālās situācijas izvērtēšanu un sociālās palīdzības saņemšanu*” noteiktajam.

Šeit ***neuzskaita*** mājokļa pabalstu **sociālo garantiju ietvaros** ***bāreņiem***, jo tos uzskaita EKK 6255 un EKK 9324:

|  |  |
| --- | --- |
| 6255 | Sociālās garantijas bāreņiem un audžuģimenēm naudā |
|  | **Kodā 6255 uzskaita:**  No pašvaldību budžeta līdzekļiem bāreņiem un bez vecāku gādības palikušiem bērniem izmaksātos pabalstus naudā pēc ārpusģimenes aprūpes beigšanās patstāvīgas dzīves uzsākšanai, sadzīves priekšmetu un mīkstā inventāra iegādei, ikmēneša izdevumu segšanai, ***mājokļa pabalstu***, ikmēneša pabalstu bērnu uzturam audžuģimenē, tai skaitā adoptētājiem, pabalstu apģērba un mīkstā inventāra iegādei audžuģimenēs, atlīdzību par audžuģimenes pienākumu pildīšanu uz laiku, kas ir mazāks par mēnesi |
| 6324 | Sociālās garantijas bāreņiem un audžuģimenēm natūrā |
|  | **Kodā 6324 uzskaita:**  No pašvaldību budžeta līdzekļiem natūrā veiktos piešķīrumus bāreņiem un bez vecāku gādības palikušiem bērniem pēc ārpusģimenes aprūpes beigšanās patstāvīgas dzīves uzsākšanai, sadzīves priekšmetu un mīkstā inventāra iegādei, ***mājokļa pabalstu***, pabalstu apģērba un mīkstā inventāra iegādei audžuģimenē |

Mājokļa pabalstu ***daudzbērnu ģimenēm,*** kas piešķirtsatbilstoši SPSP likumā noteiktajam,uzkaita **EKK 6270** un **EKK 6360,** bet mājokļa pabalstu daudzbērnu ģimenēm **kā statusa pabalstu**, uzkaista EKK 6299 un EKK 6390:

|  |  |
| --- | --- |
| 6299 | Pārējie klasifikācijā neminētie no valsts un pašvaldību budžeta veiktie maksājumi iedzīvotājiem naudā |
|  | **Kodā 6299 uzskaita:**  No valsts un pašvaldību budžeta līdzekļiem saskaņā ar likumiem, Ministru kabineta noteikumiem, kontroles institūciju lēmumiem un citiem normatīvajiem dokumentiem veiktās izmaksas iedzīvotājiem, kuras nav minētas citos koda 6200 apakškodos. Pašvaldības sniegto materiālo atbalstu aprūpējamas personas ģimenes locekļiem. Pašvaldības sniegto atbalstu ***daudzbērnu ģimenēm*** (tai skaitā ***mājokļa pabalstu***, ar izglītību un ēdināšanu saistītu izdevumu apmaksu un citu materiālo atbalstu, nevērtējot materiālo situāciju) atbilstoši Bērnu tiesību aizsardzības likumam. Kodā ***neuzskaita*** no pašvaldību budžeta līdzekļiem veiktās izmaksas iedzīvotājiem saskaņā ar pašvaldību brīvprātīgu iniciatīvu (kods 6423) un ***pamata*** (kods 6260, kods 6270) un papildu (kodi 6252, 6254, 6259) ***sociālās palīdzības pabalstus*** |
| 6390 | Pārējie klasifikācijā neminētie no valsts un pašvaldību budžeta veiktie maksājumi iedzīvotājiem natūrā |
|  | **Kodā 6390 uzskaita:**  No valsts un pašvaldību budžeta līdzekļiem saskaņā ar likumiem, Ministru kabineta noteikumiem, kontroles institūciju lēmumiem un citiem normatīvajiem dokumentiem veiktos piešķīrumus iedzīvotājiem, kuri nav minēti citos koda 6300 apakškodos. Pašvaldības sniegto atbalstu ***daudzbērnu ģimenēm*** (tai skaitā piešķīrumus, kas saistīti ar ***mājokļa apmaksu***, izglītību, ēdināšanu un citiem mērķiem, nevērtējot materiālo situāciju) atbilstoši Bērnu tiesību aizsardzības likumam. Kodā ***neuzskaita*** no pašvaldību budžeta līdzekļiem veiktās izmaksas iedzīvotājiem saskaņā ar pašvaldību brīvprātīgu iniciatīvu (kods 6421) un ***pamata*** (6360) un papildu (6321, 6322, 6323 un 6329) ***sociālās palīdzības pabalstus*** |

Mājokļa pabalstu, kas piešķirts pamatojoties uz pašvaldības saistošajiem noteikumiem, kas izdoti kā pašvaldības **brīvprātīgās iniciatīvas** pabalsts, uzskaita EKK 6423:

|  |  |
| --- | --- |
| 6423 | Izdevumi brīvprātīgo iniciatīvu izpildei |
|  | **Kodā 6423 uzskaita:**  Maksājumus iedzīvotājiem, kas saistīti ar pašvaldību iedzīvotāju, sociālo grupu interesēs brīvprātīgi īstenotajām iniciatīvām ikvienā jautājumā, tai skaitā transporta izdevumu kompensācijas un stipendijas, saskaņā ar pašvaldību saistošajiem noteikumiem, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar normatīvo aktu |